Burundis forsvar
Store norske leksikon,Samfunn,Forsvar og sikkerhet,Forsvar i verden
De samlede styrketall for Burundis væpnede styrker er 30 050 aktivt personell (2018, IISS). I tillegg kommer 21 000 halvmilitært personell, hvorav omkring 20 000 i lokale militser. Burundi har ikke eget flyvåpen, men hæren har en liten luftkomponent.
Hæren Hæren har en personellstyrke på 30 000 aktivt personell. Materiell omfatter 55 oppklaringsvogner, og 94 pansrede personellkjøretøy. I tillegg har hæren middelstungt artilleri, luftvernmissiler med kort rekkevidde og lett luftvernartilleri.Hærens luftkomponent har tre lette fly (hvorav ett SF-260 Warrior treningsfly/lett angrepsfly), og fire helikoptre, hvorav to kamphelikoptre av typen Mi-35. Marinen Marinen har en personellstyrke på 50 aktivt personell, fire patruljefartøy og to landgangsfartøy. Internasjonale operasjoner Burundi deltok i 2018 i den Afrikanske Unions operasjon i Somalia (AMISOM) med seks infanteribataljoner (5073 personell), og i FN-operasjonen i Den sentralafrikanske republikk (MINUSCA) med 760 personell og ni observatører. Les mer i Store norske leksikon Burundi Burundis historie Burundis politiske system Litteratur The International Institute of Strategic Studies (IISS) (2019). The Military Balance 2019, kapittel 9, Sub-Saharan Africa, sidene 455–456.